Diari Oficial de la Generalitat Valenciana


Sumari del DOGV 9016, del 09-02-2021 (2021/1143)

Extracte de la Resolució de 12 de gener de 2021, de la vicerectora d'Estudis i Política Lingüística, de la Universitat de València, per la qual es convoquen les ajudes per a la col·laboración en la investigació per a estudiants de la Universitat de Valencia per al curs 2020-2021.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9016

Data del DOGV
:   09-02-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1143


Data del document
:   12-01-2021

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 12 de gener de 2021, de la vicerectora d'Estudis i Política Lingüística, de la Universitat de València, per la qual es convoquen les ajudes per a la col·laboración en la investigació per a estudiants de la Universitat de Valencia per al curs 2020-2021. [2021/1143]  
BDNS (identif.): 547952.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet es pot consultar a la Base de Dades Nacional de Subvencions  
 (https://www.infosubvenciones.es/bdnstrans/GE/es/convocatoria/547952):  
  
Primer. Beneficiaris  
Són destinataris d'aquesta convocatòria els estudiants i les estudiantes de la Universitat de València matriculats/ades en el 2020-2021 en l'últim curs dels estudis de grau, així com els matriculats/ades en el primer curs dels estudis de màster oficial, que complisquen els requisits establerts en les bases reguladores.  
  
Segon. Objecte  
L'objecte d'aquesta convocatòria és promoure la iniciació en tasques d'investigació dels estudiants de la Universitat de València que finalitzen els estudis de grau, o que estiguen cursant primer curs de màsters universitaris oficials, mitjançant l'assignació d'una beca que els permeta iniciar-se en tasques d'investigació vinculades amb els estudis que cursen, formar-se en competències pròpies de la investigació i facilitar la seua futura orientació professional i/o investigadora.  
  
Tercer. Bases reguladores  
Les bases íntegres es poden consultar al web https://links.uv.es/XIBitB5 i a la Base de Dades Nacional de Subvencions, a través del web http://www.pap.minhap.gob.es/bdnstrans/es/index  
  
Quarta. Quantia  
El pressupost total màxim autoritzat per a aquesta convocatòria ascendeix a 60.000 euros.  
La dotació econòmica per a cada ajuda és de 1.000 euros.  
  
Cinqué. Termini de presentació de sol·licituds  
El termini de presentació de les sol·licituds és de 15 dies hàbils, comptadors a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana. S'exclouen d'aquest còmput els dissabtes, diumenges i dies declarats festius.  
  
Sisé. Altres dades  
Els candidats hauran de lliurar un projecte de col·laboració a la investigació, que assegure el compliment dels objectius d'aquesta convocatòria. El projecte s'ha de desenvolupar dins d'alguna de les línies o projectes d'investigació en curs als departaments, als instituts propis, instituts interuniversitaris, instituts mixtos o a les estructures d'investigació interdisciplinar (ERIs) de la Universitat de València. Aquest projecte ha de contenir les tasques que es realitzaran, el nom del personal investigador que supervisarà el desenvolupament del projecte i la descripció, de manera expressa, de l'impacte formatiu complementari que el seu desenvolupament tindrà en algunes de les competències associades a les matèries obligatòries de la titulació que la persona sol·licitant està cursant.  
Les accions finançades per aquestes ajudes s'han de desenvolupar des de la data d'acceptació de l'ajuda i fins al 30 de novembre de 2021, amb una dedicació de 225 hores.  
  
València, 12 de gener de 2021.- La rectora, p. d. (DOGV 27.06.2019), la vicerectora d'Estudis i Política Lingüística: Isabel Vázquez Navarro